Държавен вестник, бр. 106, 2006 г., стр. 186

С Т Р .  186
Д Ъ Р Ж А В Е Н   В Е С Т Н И К
Б Р О Й  106
4. Създава се чл. 19а:
“Чл. 19а. При поискване от инвеститор управ-
ляващото дружество е длъжно да предостави до-
пълнителна информация относно количествените
ограничения и лимити, които се прилагат при уп-
равлението на риска, свързан с инвестиционната
дейност на колективните инвестиционни схеми,
които управлява, относно методите, които се из-
ползват за тази цел, и актуалните параметри на
рисковете и доходността, свързани с основните
категории инструменти, в които инвестира колек-
тивната инвестиционна схема.”
5. Създава се чл. 21а:
“Чл. 21а. (1) Управляващото дружество е длъж-
но по всяко време да поддържа собствен капитал
в размер една четвърт от постоянните му общи
разходи за предходната финансова година.
(2) В случай на съществена промяна в дейността
на управляващото дружество през текущата година
спрямо предходната заместник-председателят може
да коригира изискваната стойност по ал.1.
(3) За управляващото дружество, което не е
извършвало дейност през цялата предходна финан-
сова година, считано от деня на получаване на
лиценз, размерът на собствения капитал се опре-
деля на базата на прогнозните постоянни общи
разходи, заложени в бизнес плана, освен ако за-
местник-председателят е изискал корекция на раз-
ходите в бизнес плана.
(4) Управляващото дружество определя соб-
ствения капитал по ал. 1 на базата на годишния
финансов отчет, заверен от регистриран одитор.”
6. Член 23 се изменя така:
“Чл. 23. Паричните средства на каса, по без-
срочни и срочни влогове в банка, която не е в про-
изводство по несъстоятелност, държавни ценни
книжа и ипотечни и общински облигации, които
имат пазарна цена, трябва по всяко време да са в
размер не по-малък от 50 на сто от минималните
прагове съгласно чл. 22, ал. 2.”
7. Създава се чл. 23а:
“Чл. 23а. Ако общинските и ипотечните обли-
гации не могат да се оценят по пазарна цена, пос-
ледващата оценка се извършва по метода на дис-
контираните нетни парични потоци.”
8. В чл. 24, ал. 1 след думата “несъстоятел-
ност” съюзът “и” се заличава, а след думите “дър-
жавни ценни книжа” се добавя “и ипотечни и
общински облигации”.
9. В § 1 се създава т. 7:
“7. Пазарна цена на общински и ипотечни об-
лигации е среднопретеглената цена на сключени-
те с тях сделки за текущия ден, обявена в борсо-
вия бюлетин, ако обемът на сключените с тях
сделки за деня е не по-малък от 1 на сто от обема
на съответната емисия. Ако не може да се опреде-
ли цена по предходното изречение, последваща
оценка на облигации се извършва по най-висока-
та цена “купува” от поръчките за ценни книжа от
съответната емисия, валидни към момента на
затваряне на регулирания пазар в текущия рабо-
тен ден, при условие че общата стойност на по-
ръчките с най-висока цена “купува” е не по-ниска
от 30 000 лв. В случай че регулираният пазар не е
затворил до 15 ч., последващата оценка се извър-
шва по реда на чл. 59, буква “б” от Наредба № 25
за изискванията към дейността на инвестицион-
ните дружества и договорните фондове (Наредба
№ 25), а в случай че регулираният пазар на ценни
книжа не работи в деня на оценка, съответно по
чл. 59, буква “в” от Наредба № 25.”
10. В приложението към чл. 26 се правят след-
ните изменения и допълнения:
а) в таблицата “Активи, текущи задължения и
собствен капитал”:
аа) наименованието срещу код 3000 се изменя
така:
“Държавни ценни книжа с пазарна цена”;
бб) наименованието срещу код 4000 се изменя
така:
“Ипотечни и общински облигации с пазарна
цена”;
вв) наименованието срещу код 5000 се изменя
така:
“Общо активи (ОА) по чл. 23 и чл. 24, ал. 1
(2000+3000+4000)”;
б) в таблицата “Съотношение на капиталова
адекватност и ликвидност”:
аа) наименованието срещу ред № 3 се изменя
така:
“Отношение на ОА към СК (ОА:СК)”;
бб) наименованието срещу ред № 4 се изменя
така:
“Отношение на ОА към ТЗ (ОА:ТЗ)”.
§ 36. Наредбата се издава на основание § 16, ал. 1
във връзка с чл. 177, ал. 5, чл. 177а, ал. 10 и чл. 178
от Закона за публичното предлагане на ценни кни-
жа и е приета с решение № 74-Н от 6.ХII.2006 г. на
Комисията за финансов надзор.
§ 37. Комисията за финансов надзор дава указа-
ния по прилагането на наредбата.
Председател: Ап. Апостолов
76558
НЕОФИЦИАЛЕН РАЗДЕЛ